།ཁྱབ་བདག་བླ་མར་གུས་བཏུད།།སྐུ་ཉིད་ཐུགས་བཞེད་བསྐང་ཕྱིར།།ཟབ་རྒྱས་གདམས་པའི་ཡང་སྙིང་།།རང་གནས་ཡེ་ཤེས་ཉིད་ཡིན།།དེ་ཉིད་རྟོགས་པའི་ཐབས་མཆོག།
བླ་མའི་མོས་གུས་གཅིག་པུ།།ཀ་དག་གདོད་མའི་གཤིས་ལུགས།།མཚན་མའི་སྤྲོས་པ་ཀུན་འདས།།མཐའ་གྲོལ་ཡེ་ཤེས་ཆེན་པོ།།བསལ་བཞག་འདས་པའི་ངོ་བོ།།གཉུག་མའི་དྲན་པས་མཉམ་
རྗེས།།རྣམ་པ་ཀུན་ཏུ་སྐྱོངས་དང་།།ཀུན་བཟང་དགོངས་པའི་མཐིལ་ཆེན།།དེ་ལས་གཞན་དུ་མེད་དོ།།ནམ་ཞིག་རྫོགས་ཆེན་གྲུབ་མཐའ།།སྙོགས་པར་གདོན་མི་ཟའོ།།དེ་དོན་ཐུགས་ལ་བསྟར
མཛོད།།བཀྲ་ཤིས་ལྷ་རྫས་དང་བཅས།།རྒན་པོ་རིག་རྡོར་པས་ཕུལ།།།།རང་ལུགས་རྫོགས་པ་ཆེན་པོའི་གནད་འགགས།།ཐ་མལ་ཤེས་པ་རྒྱ་ཡན་སྙིང་པ།།གཏད་མེད་དྲན
པས་ཉམས་བཞེས་མཛད་ན།།ཚེ་འདིར་དོན་གཉིས་དཔལ་ལ་སྤྱོད་སྐད།།ཅེས་འགུམ་ཐང་དགེ་སློང་ཨརྱཱའི་མཚན་གྱི་ངོར་རིག་རྡོར་པས་སོ།།།།དབྱིངས་དག་པ་རབ་འབྱམས་འོད་
གསལ་གྱི་ཞིང་ན།།མགོན་འཇའ་ལུས་བླ་མ་མཚོ་སྐྱེས་ཀྱི་རྡོ་རྗེ།།དབྱེར་མི་ཕྱེད་རིགས་ཀྱི་བདག་པོ་དེ་དྲན་བྱུང་།།བུའི་བློ་སྣ་ཆོས་ལ་ལ་འུར་ཉིད་བསྒྱུར་མཛོད།།སྔོན་ཚོགས་གཉིས་བསགས་

པའི་བསོད་ནམས་ཀྱི་དཔལ་ལས།།ཡིད་མཆོག་གསུམ་ལ་དགྱེས་ལྷ་དབང་གི་ནོར་བུ།།སྙིང་དད་པའི་པདྨོ་འདབ་སྟོང་དུ་འཛུམ་དང་།།བཅུད་ཟབ་དོན་གདམས་པའི་སྦྲང་ཆར་
ཞིག་ཕབ་བོ།།ཡུལ་འགྲོ་བ་རྒྱུད་ལྔའི་སེམས་ཅན་ལ་བསམས་ན།།དུས་ད་རིས་ཆོས་ལྡན་མི་ལུས་འདི་རྙེད་སྐབས།།ཚེ་ཕྱི་མའི་གཏན་བརྒྱགས་དམ་ཆོས་ཤིག་མེད་ན།།ཕྱིས་འདི་འདྲའི་རྟེན་བཟང
རྙེད་པ་ནི་དཀའ་འོ།།དངོས་འདུས་བྱས་ཆོས་ཀྱི་འགྱུར་ལྡོག་ལ་བསམས་ན།།ལུས་ཆུ་བུར་འདྲ་འདི་ཡལ་བ་ནི་ཅི་དཀའ།།ཚེ་འདིར་སྣང་བྱ་བྱེད་བྲེལ་ཆུན་ཀུན་བཅད་ནས།།གཤིན་འགག་ལ་ཕན་པའི
གདེངས་ཆེན་ཞིག་མཁྱེན་འཚལ།།གནས་ཁམས་གསུམ་རིགས་དྲུག་སྡུག་བསྔལ་ལ་བསམས་ན།།མ་སེམས་ཅན་འདི་ཡིས་བཟོད་པ་ནི་དཀའ་བས།།དེ་སྒྲོལ་བའི་དེད་དཔོན་བྱང་ཆུབ་ཀྱི་དམ་པ།།དུས
ཕྱི་བཤོལ་མ་བཞག་མྱུར་མོ་རུ་སྒྲུབས་ཤིག།ལས་དཀར་ནག་འབྲས་བུ་སྨིན་ཚུལ་ལ་བསམས་ན།།ཆོས་དགེ་སྡིག་བླང་དོར་མི་བྱེད་ནི་ཀ་མེད།།ཚུལ་དེ་བས་རྒྱུ་འབྲས་མིག་བཞིན་དུ་བཙའ་ཞིང་།།གཏན་
ཐར་པ་བྱང་ཆུབ་ངལ་བསོལ་ཕེབས་སོང་།།རྗེ་དགེ་བའི་བཤེས་གཉེན་ལྔ་ཐོད་བཞིན་བཀུར་ཏེ།།ཐུགས་མཉེས་པ་གསུམ་གྱི་ཞབས་ཏོག་དེ་ཅི་འགྲུབ།།ལམ་སྤངས་རྟོག་ཡོན་ཏན་བསྐོས་ཕོར་དང་ས་ཚྭའི།།

དཔེ་ཇི་བཞིན་རང་རྒྱུད་འདྲེས་ངེས་ཤིག་རེམས་མཛོད།།སྔོན་དམ་པ་མཆོག་རྣམས་བསྟི་གནས་ཀྱི་ཕ་མཁར།།བྲག་རང་བྱུང་ཕུག་པ་གངས་ཁྲོད་དང་མཚོ་གླིང་།།གནས་དེ་འདྲའི་ཡོན་ཏན་ལྷ་ཡུལ་ལ།
འགྲན་ན།།བུ་བྱང་ཆུབ་འདོད་ན་དེ་ཉིད་ལ་གནས་ཆོས།།ཆོས་བདེན་གཉིས་ཤིང་རྟ་ཐར་འདོད་ཀྱི་ལམ་བཟང་།།སྔོན་དམ་པ་མཆོག་རྣམས་ཐུགས་ཉམས་སུ་བཞེས་ལྟར།།སྲོག་ལྟོས་མེད་ཐོངས།།
ལ་དེ་ག་ལ་དྲིལ་མཛོད།།རྗེ་བླ་མའི་དགོངས་པ་སྐོང་བྱེད་ཀྱི་མཆོག་ཡིན།།ཚུལ་དེ་སྐད་འདོམས་བཞིན་ནོར་མེད་ཅིག་བསྒྲུབས་ན།།དུས་རིང་པོར་མི་འགོར་ཚེ་ལུས་འདི་ཉིད་ལ།།དཔལ་དོན་གཉིས
ལོངས་སྤྱོད་འབད་མེད་དུ་རོལ་ཞིང་།།མ་ཡིད་ཅན་སྐྱེ་རྒུའི་ཉེར་འཚོ་རུ་འགྱུར་རོ།།ཞེས་པའང་ལྟོ་བྲག་པ་དང་ལྡན་མ་ཎིའི་མཚན་གྱིས་ནན་ཏན་ཆེན་པོས་བསྐུལ་ངོར་མདོ་སྨད་ཀྱི་སྐྱེས་བུ་ཕྱོགས་སུ་ཉུལ་བ་པོ
རིག་པའི་རྡོ་རྗེས་གདམས་པའོ།།།།ཀ་དག་གཏིང་གསལ་མཐའ་གྲོལ་གཉུག་མ་ཡི་ཞིང་ན།།ལྷུན་གྲུབ་མཛེས་འཚེར་འབར་བ་ལྔ་ལྡན་གྱི་དཀྱིལ་འཁོར།།མཁྱེན་བརྩེའི་འོད་བརྒྱར་སྤྲོ་བའི
མཛད་པ་ཡི་བདག་ཉིད།།མཚུངས་མེད་འཁོར་ལོའི་མགོན་པོ་སྙིང་དབུས་ནས་དྲན་བྱུང་།།ཨ་ཧོ།།རང་གྱུང་གདོད་ནས་དག་པ་ལྷན་སྐྱེས་ཀྱི་ཡེ་ཤེས།།མཚན་འཛིན་ཆོས་ཀྱིས་མ་སྦག་སྤྲོས་བྲལ་གྱི་

ངོ་བོ།།དགེ་སྡིག་སྐྱོན་ཡོན་ལས་འདས་ཡེ་གྲོལ་གྱི་ཐིག་ལེ།།སྟེང་འོག་ཕྱོགས་མཐར་མ་ལྷུང་མཐའ་གྲོལ་གྱི་གཤིས་ལུགས།།སྔ་ཕྱི་འཕོ་འགྱུར་ཀུན་བྲལ་ཀློང་ཆེན་གྱི་དགོངས།།
པ།།འཁྲུལ་གྲོལ་གཉིས་ཆོས་སངས་པ་ཀུན་ཟླུམ་གྱི་སྟོང་ར།།བློས་དཔྱོད་མདུན་ངོར་མི་གནས་རྩོལ་བྲལ་གྱི་ཆོས་ཉིད།།གང་ཡང་གྲུབ་མཐས་མ་བཅིངས་ཟང་ཐལ་གྱི་ཤེས་པ།།ཡེ་ཡིན།
བཅོས་མས་མ་བསླད་མངོན་སུམ་གྱི་ལྷུག་པ།།ལྟོས་གཞི་ལྟོས་ཆོས་གཉིས་དག་ལྟ་བ་འདི་མཚར་བྱུང་།།ཡུལ་དང་ཡུལ་ཅན་ལས་འདས་བྱར་མེད་ཀྱི་གནས་ལུགས།།བཏང་བཞག་གྲི་མ་ལྷོད
མེད་པར་ཕྱེ་མས་ཡས་ཀྱི་མཐིལ་ཆེན།།འདི་དང་འདི་ཡིན་དག་པ་བསམ་བྲལ་གྱི་ཡེ་ཤེས།།འཕེལ་དང་འགྲིབ་པ་ཀུན་སངས་ཡེ་དག་གི་གནམ་ཡན།།དམིགས་པའི་རྟོད་ཕུར་འཆིང་གྲོལ་གུ་ཡངས་ཀྱི
བློ་བདེ།།གཉིས་འཛིན་མུན་རྒྱ་རལ་བ་ནུབ་མེད་ཀྱི་འོད་གསལ།།རང་བཞིན་བསམ་གཏན་ཁོར་མོས་ཉིན་མཚན་གྱི་དུས་འདའ།།ཡུལ་སྣང་ཐུག་འཕྲད་གྲོལ་བ་ཞེན་མེད་ཀྱི་ཤེས་རབ།།ཅིར་ཡང
བྱ་རྒྱུ་ཟད་པ་སོ་མ་ཡི་སྣང་ཤེས།།མཉམ་པར་མ་བཞག་མེད་པའི་སྒོམ་པ་འདི་མཚར་བྱུང་།།གང་ཡང་བྱ་བྱེད་ལས་འདསབློ་བྲལ་གྱི་ཕྱམས་ཡན།།སྲིད་ཞི་སོ་སོར་འཛིན་པ་ཐ་སྙད་ཀྱི་ཆོས་

བོར།།དབང་ཐོབ་དམ་ཚིག་ལས་འདས་མེད་ཕྱལ་གྱི་རིག་པ།།བསྐྱེད་དང་རྫོགས་པ་མ་གྲུབ་དག་ཆེན་གྱི་སྟོང་གཤིས།།བསྐྲོད་པའི་ས་ལམ་མ་ལྟོས་སྐྱེ་ལ་ས་ཡི་མཐའ་ཟད།།བག་ཆགས་རྣམ།
སྨིསྤྲིན་ཀུན་སངས་རྒྱ་གྲོལ་གྱི་གཟེར་ཆེན།།དགེ་སྡིག་ཆོས་ཀྱིས་མགོས་ཡེ་མཉམ་གྱི་ལུང་པ།།བླང་དོར་གཉིས་ཆོས་དག་པ་སྟོང་ཆེན་གྱི་ཕྱག་མ།།ཐམས་ཅད་ཡེ་གྲོལ་ཟིན་པ་གྱིན་འདའ་ཡི་ཆོས་
ཉིད།།བྱ་རྩོལ་སྤང་བླང་ཞིག་པའི་སྤྱོད་པ་འདི་མཚར་བྱུང་།།ཆོས་ཉིད་ངོ་བོ་དག་ཀྱང་མཁྱེན་བརྩེ་ཡི་གཏེར་མཛོད།།སྐུ་དང་ཡེ་ཤེས་སྣང་བ་རྩོལ་བྲལ་དུ་ཡོངས་ཤར།།འབད་མེད་གདུལ་བྱའི
རེ་སྐོང་དཔག་བསམ་གྱི་ཤིང་ལྟར།།ཕྲིན་ལས་མཛད་བཟང་རྒྱ་ཆེ་ནུབ་མེད་ཀྱི་འཁོར་ལོ།།མཐའ་ཡས་མུ་མེད་ཞིང་ཁམས་གཏིང་དཔག་གིས་མི་ལངས།།རང་རང་བློའི་ངོར་འཚམས་པའི་དམ་ཆོས་
ཀྱི་ཀྱི་ཆར་འབེབས།།སྲིད་པ་མྱང་འདས་ཟློག་པའི་རྗེས་བརྩེ་ཡི་རོལ་མོ།།སྤང་རྟོགས་ཡོན་ཏན་རྒྱ་མཚོའི་དགའ་སྟོན་ལ་ལོངས་སྤྱོད།།ཕུན་ཚོགས་ཞིང་ཁམས་ཀུན་ཏུ་བག་ཡངས་སུ་ལ་བསོ།།དོན་
གཉིས་ལྷུན་གྱིས་གྲུབ་པའི་འབྲས་བུ་འདི་མཚར་བྱུང་།།དེ་ལྟར་ལྟ་སྒོམ་སྤྱོད་འབྲས་ཟབ་དོན་གྱི་མན་ངག།ཁོ་བོས་སྟེས་དབང་ཙམ་མིན་སྔོན་སྦྱངས་ཀྱི་གོམས་ཡོན།།མཚོ་སྐྱེས་པདྨ་དགྱེས་དང

༅ཕན་བདེ་ཡི་འོད་ཟེར།།བཀའ་དྲིན་ཐུགས་རྗེའི་གྲིབ་བསིལ་སྙིང་དབུས་སུ་ཕོག་པས།།ཚེ་འདིར་ཐིག་ལེ་མཆོག་གསང་གྲུབ་མཐའ་ཞིག་རྙོགས་སོང་།།མུན་སྒོམ་སྟུག་པོར་འཐུམ།
པའི་ཡིད་ཅན་གྱི་འགྲོ་བ།།ལྷན་སྐྱེས་གཉུག་མའི་འོད་གསལ་ངལ་བསོལ་ཕེབས་ཤོག།དེ་སྐད་རིག་པའི་རྡོ་རྗེས་ཐོལ་བྱུང་དུ་སྨྲས་པའི།།དགེ་བས་འགྲོ་ཀུན་གཉིས་འཛིན་མདུད་རྒྱ་ལས་གྲོལ་ཤོག།
མཁའ་སྤྱོད་ལྔ་ལྡན་འོག་མིན་དག་པ་རབ་འབྱམས་ཀྱི་ཞིང་ན།།སྐྱབས་མཆོག་མཚོ་སྐྱེས་བླ་མ་འཁོར་ལོའི་མགོན་པོ་ཉིད་དྲན་བྱུང་།།རྒྱལ་ཀུན་གསང་བའི་ཐིག་ལེ་དབང་བཞིའི་ཡེ་ཤེས་དེ་སྩོལ
ཤོག།ཁོ་བོ་རིག་པའི་རྡོ་རྗེས་བསྐལ་མང་ཐེག་རྒྱལ་གྱི་ལམ་འདིར།།སྦྱངས་སྟོབས་གོམས་པའི་ཡོན་ཏན་སྔོན་སོང་འབྲས་བུ་ནི་དེང་སྨིན།།དེ་ཕྱིར་ཐུན་མོང་ལམ་གྱི་གཞུང་བ་སྒྲོད་རིང་པོའི་ལམ་མ་ལྟོས།།
ཐིཐེག་ཀུན་ཚིག་ཆོད་བརྒལ་བའི་བློ་བདེ་ཡིན་པ་འདི་མཚར་བྱུང་།།ཨ་ལ་ལ་ཧོ།།ད་ལྟའི་ཤས་རིག་སྣང་སྟོང་ཀུན་བཟང་བླ་མ་ལ་ཞུས་པས།།སྣོད་བཅུད་དཀྱིལ་འཁོར་གསུམ་གྱི་རང་བཞིན་ཤར་བ་འདི་
དགའ་ཡོ།།རྣམ་སྨིན་རིག་འཛིན་གོ་འཕང་ཚེ་འདིར་འགྲུབ་པ་འདི་སྐྱིད་དོ།།ཀུན་ཏུ་འོད་ཀྱི་ས་ལ་ངང་གིས་གཤེགས་པ་འདི་ངོ་མཚར།།སྤྲུལ་པ་རྡོ་རྗེའི་འབྲས་བུ་མངོན་དུ་སྨིན་པ་འདི་ཧ་ཧ།།ད་ལྟའི་ཤེས་

རིག་གསལ་སྟོང་ཀུན་བཟང་བླ་མ་ལ་ཞུས་པས།།རྡོ་རྗེའི་ལུས་ཀྱི་རྩ་ཐིག་རླུང་རྣམས་དག་པ་འདི་དགའ་ཡོ།།ཚེ་དབང་རིག་འཛིན་གོ་འཕང་ཚེ་འདིར་འགྲུབ་པ་འདི་སྐྱིད་དོ།།པདྨ་ཅན་གྱི་ས་ལ་དང་
གིགིས་གཤེགས་པ་འདི་ངོ་མཚར།།ལོངས་སྤྱོད་རྡོ་རྗེའི་འབྲས་བུ་མངོན་དུ་སྨིན་པ་འདི་ཧ་ཧ།།ད་ལྟའི་ཤེས་རིག་བདེ་སྟོང་ཀུན་བཟང་བླ་མ་ལ་ཞུས་པས།།དགའ་བཞིའི་ལྷན་ཅིག་སྐྱེས་པའི་ཡེ་ཤེས་
དགྱེས་རོལ་འདི་དགའ་ཡོ།།ཕྱག་ཆེན་རིག་འཛིན་གོ་འཕང་ཚེ་འདིར་འགྲུབ་པ་འདི་སྐྱིད་དོ།།འཁོར་ལོ་ཚོགས་ཆེན་ས་ལ་ངང་གིས་གཤེགས་པ་འདི་ངོ་མཚར།།ཆོས་སྐུའི་རྡོ་རྗེའི་འབྲས་བུ་མངོན་དུ་
སྨིན་པ་ནི་ཧ་ཧ།།ད་ལྟའི་ཤེས་རིག་རིག་སྟོང་ཀུན་བཟང་བླ་མ་ལ་ཞུས་པས།།ཀ་དག་ལྷུན་གྲུབ་དབྱིངས་ཡེ་འབྱམས་སུ་གདལ་བ་འདི་དགའ་ཡོ།།ལྷུན་གྲུབ་རིག་འཛིན་གོ་འཕང་ཚེ་འདིར་འགྲུབ་པ་འདི
སྒྱིད་དོ།།བདེ་བ་ཆེན་པོའི་ས་ལ་ངང་གིས་གཤེགས་པ་འདི་ངོ་མཚར།།ངོ་བོ་ཉིད་སྐུའི་རྡོ་རྗེའི་འབྲས་བུ་མངོན་གྱུར་འདི་ཧ་ཧ།།ཐུགས་ཀྱི་དཔལ་བེའུའི་རྡོ་རྗེའི་གཞལ་མེད་ཁང་བཟང་གི་དབུས་ནས།
ཀུན་གསལ་སོ་སོར་རྟོག་པའི་ཤེས་རབ་འབྱོར་ལྡན་གྱི་སྐྱེས་བུས།།ཟག་མེད་རྡོ་རྗེའི་མཆོད་པ་ཀུན་བཟང་དགྱེས་རྒུ་ཡི་སྤྲིན་དཔུང་།།ཕྱིར་བསྐྱོད་རླུང་ལྔའི་འགྱུ་བ་རྡོ་རྗེའི་ལྷ་མོ་ནི་བསམ་ཡས།།གླུ་གར

རོལ་མོའི་སྤྲིན་བསྒྱུར་མགྲིན་པ་རོ་འདུས་ཀྱི་ལམ་ནས།།རྣམ་འགྱུར་ཅིར་ཡང་སྟོན་ཅིང་ཆོས་དབྱིངས་མུ་མེད་ཀྱི་ཞིང་ན།།གྲངས་མེད་བསམ་མཐའ་ཡས་པའི་རིག་འཛིན་བླ་མ་
ཡིཡིཁྱུ་ཚོགས།།དགྱེས་པའི་མཆོད་དབྱངས་འབུལ་ལོ་ཚོགས་ཆེན་བཙན་ཐབས་སུ་རྫོགས་ཤོག།།ངལ་མོས་པའི་སྐལ་ལྡན་གསོན།།ལྟ་སྒོམ་སྤྱོད་འབྲས་རྣམ་པ་བཞིའི།།
གལ་མདོ་ངེས་པའི་གནད་འགྲོལ་ན།།ལྟ་བ་རྫོགས་པ་ཆེན་པོ་ལ།།སྤྱོད་པ་སོ་ཐར་སྡོམ་པས་མཛེས།།སྒོམ་པ་བྱང་སེམས་ཐེག་པ་ལ།།འབྲས་བུ་སྙིང་ཏིག་སྡེ་པས་བཟླ།།དེ་དོན་ཤེས།།
མཛོད་བློ་ཡི་མཆོག།མངའ་བའི་ཤེས་རབ་སྤྱན་ཡངས་ཚོ།།རིག་པའི་རྡོ་རྗེས་སྨྲས་པ་དགེ།།ཐིག་ལེ་མཆོག་གསང་སྙིང་ཏིག་སྡེ་པ།།འདི་ལྟར་སྲིད་ཞིའི་ཆོས་ཀུན་མ་ལུས།།
རྣམ་པ་སྟོང་གཟུགས་ཙམ་དུ་འཆར་རུང་།།ངོ་བོ་མཐའ་གྲོལ་ཐིག་ལེར་དག་པས།།དེ་ཕྱིར་ཁམས་གསུམ་སེམས་ཅན་ཐམས་ཅད།།ཀ་དག་ལྷུན་གྲུབ་དགོངས་པ་ཉིད་ལས།།གཞན་དུ་མ་
གཡོས་ལེ་སངས་རྒྱས་ཀྱི།།ཆོས་ཉིད་ལགས་པ་ཀུན་གྱིས་མཁྱེན་འཚལ།།དེ་ལྟར་མ་རྟོགས་བྱར་མེད་དོན་ལ།།བྱ་རྩོལ་ཆེད་ཀྱིས་བསྐལ་པར་འབད་རུང་།།འཁྲུལ་བ་ཉིད་ལས་གྲོལ་བ

ལྟ།།སྟོང་སྒོམ་མུན་རྡོ་འཕེན་རྣམས་ཀྱི་ཧུད།།དེ་སྐད་རིག་པའི་རྡོ་རྗེས་སྨྲས་སོ།།